সবার কাছে কম দামে ইন্টারনেট পরিষেবা দেয়ার আশ্বাস জানিয়ে মন্ত্রী বলেন, আমরা চেষ্টা করছি পৃথিবীর সবচেয়ে কমদামে ইন্টারনেট যেন ব্যবহার করতে পারি। এই লড়াই আমার একার নয়, আপনাদেরও। আপনাদেরকে আমি আশ্বস্ত করতে পারি, প্রধানমন্ত্রী আমাকে বলেছেন, আপনাকে দুইটি বড় দায়িত্ব দেয়া হয়েছে। একটি হলো ইন্টারনেটের মূল্য কমানো এবং অন্যটি ইন্টারনেটে সবাইকে নিরাপদ রাখা। আমি বিষয় দুটোতে আন্তরিকভাবে সমাধান করতে চেষ্টা করছি।